Dwelmmuil sterf glo aan oordosisŉ Dwelmmuil wat op Kersdag op OR Tambo Internasionale Lughawe in hegtenis geneem is, is in die hospitaal aan ŉ hartaanval, wat glo weens ŉ oordosis veroorsaak is, dood. Die 48-jarige man van Ecuador is na sy inhegtenisneming na ŉ nabygeleë hospitaal vervoer vir x-strale. Daar is pakkies vloeibare kokaïen in die man se maag gevind. Die polisie sê die man het Maandag inmekaargesak en gesterf. Hy het glo ŉ hartaanval gehad weens ŉ oordosis. Die polisie sê die waarde van die dwelms is nog nie bepaal nie.